Frithia pulchra

Frithia pulchra l'è 'na spéce de piànte suculènte che fà part de la famìa de le Aizoaceae. L'è endémica de la pruvìncia del Gauteng, en Sudafrica. El sò habitat natüràl i è le praterie temperàde endena regiù 'ndoche gh'è la stagiù de la piògia d'istàt, stagiù endoche chèsta piànta l'è atìva e la fiorés.

Descrisiù
L'è 'na piànta che de spès la se tróa töta quarciàda zó de sàbia o girulìna fìna e le sò fòie ensìma i è trasparènte isé de permèter a la lùce de penetrà asé per fà la fotosìntezi. La g'ha bezògn de teré endoche l'àiva la pènetra e la scór vià a la svèlta, la patés i teré che traté l'àiva.
La se 'nsomèa fés a Fenestraria rhopalophylla come comportamènt e aspèt, ma la fùrma de le fòie l'è 'n bris diferènta e i sò fiùr i è ròza, 'nvéce che zalcc come chèi de la Fenestraria.


Del zèner Frithia fà part apéna en ótra spéce: Frithia humilis Burgoyne.

Categoria:Aizoaceae